1999D0730 — DA — 16.11.2004 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS AFGØRELSE

af 15. november 1999

om gennemførelse af fælles aktion 1999/34/FUSP om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja

(1999/730/FUSP)

det er Unionens opfattelse, at et finansielt bidrag og teknisk bistand skal have til formål at tilskynde offentligheden til at slutte op om civilbefolkningens aflevering af våben og at forstærke og udbygge civilsamfundets involvering i indsamlingen og bortskaffelsen af de våben, der er indsamlet og/eller blevet tilovers som følge af demobilisering;

med henblik på at nå de mål, der er opstillet i artikel 1 i fælles aktion 1999/34/FUSP, har Den Europæiske Union til hensigt at gøre en indsats i de relevante internationale fora for at fremme tillidsskabende foranstaltninger og incitamenter til fremme af frivillig aflevering af overskydende eller ulovlige håndskydevåben, demobilisering af stridende parter og efterfølgende rehabilitering og reintegration; formålet med denne afgørelse er at gennemføre fælles aktion 1999/34/FUSP;

En omfattende og ukontrolleret ophobning og spredning af håndskydevåben og lette våben udgør en trussel for freden og sikkerheden og reducerer mulighederne for en bæredygtig udvikling; denne situation foreligger i allerhøjeste grad i Cambodja;

Artikel 1

1. Den Europæiske Union bidrager til at fremme kontrollen, indsamlingen og destruktionen af våben i Cambodja.

2. Med henblik herpå yder Unionen:

c) bistand til den cambodjanske regering samt politiet og sikkerhedsstyrkerne med hensyn til fastlæggelse af procedurer for frivillig aflevering af håndskydevåben og identificering og destruktion af overskydende håndskydevåben, især i forbindelse med den planlagte demobilisering og omstrukturering af de væbnede styrker

Artikel 2

1. Formandskabet vil med henblik på at opfylde de mål, der er fastlagt i artikel 1, udpege en projektleder, som skal være udstationeret i Phnom Penh.

2. Projektlederen udfører sine opgaver under formandskabets ansvar i overensstemmelse med mandatet i bilaget.

3. Projektlederen aflægger regelmæssigt rapport til Rådet eller dets udpegede organer gennem formandskabet, der bistås af generalsekretæren/den højtstående FUSP-repræsentant.

4. Under udførelsen af sine opgaver samarbejder projektlederen i det omfang, det er nødvendigt, med medlemsstaternes og Kommissionens lokale missioner.

Artikel 3

1. Det finansielle referencegrundlag for den støtte, der er nævnt i artikel 1, er på ►M5 1 375 565 EUR ◄ .

2. Rådet noterer sig, at Kommissionen vil rette sin indsats mod opfyldelsen af de mål og prioriteter, der er nævnt i denne afgørelse, ved at foreslå eller gennemføre passende fællesskabsforanstaltninger.

Artikel 4

Denne afgørelse har virkning fra datoen for vedtagelsen.

Den udløber den ►M5 15. november 2005 ◄ .

Artikel 5

Denne afgørelse tages op til fornyet overvejelse seks måneder efter datoen for vedtagelsen.

Artikel 6

Denne afgørelse offentliggøres i EF-Tidende.

▼M4

BILAG

PROJEKTLEDERENS MANDAT (2004)

Efter gennemførelsen i 2003 af et pilotprojekt vedrørende registrering, forvaltning og sikring af våbenlagre for det nationale politi gennemfører projektlederen, hvis der er midler til rådighed, i nært samarbejde med indenrigsministeriet et yderligere projekt med henblik på registrering, lagerforvaltning og sikring af våben. Hvis et sådant projekt gennemføres, drager projektlederen omsorg for, at de pågældende myndigheder inddrages nøje i gennemførelsen af projektet og i den fortsætte udvikling af politik, retningslinjer og praksis på dette område på grundlag af de erfaringer, der er indvundet ved gennemførelsen af pilotprojektet i 2003.

1. Projektlederen fortsætter i samarbejde med de cambodjanske væbnede styrker indsatsen med henblik på registrering, forvaltning og sikring af våbenlagre samt fastlæggelse af politik, retningslinjer og praksis på dette område. Med henblik herpå fører projektlederen tilsyn med de projekter, der tidligere er gennemført i militærregion 2 (Kampong Cham), militærregion 4 (Siem Reap) og militærregion 5 (Battambang). I nært samarbejde med ministeriet for nationalt forsvar sikrer projektlederen, at de relevante myndigheder inddrages i fastlæggelsen og gennemførelsen af et yderligere projekt i militærregion 1 (Stung Treng). Hvis der er midler til rådighed, iværksætter projektlederen på samme betingelser et projekt i endnu en militærregion og fortsætter på nationalt niveau indsatsen inden for faglig uddannelse, systemudvikling og registrering af våben.

Projektlederen sikrer fortsat kontrol med og opfølgning af gennemførelsen af frivillige våbenafleveringsprogrammer (herunder også »våben for udvikling«) ved hjælp af mindre projekter, som gennemføres af lokale ngo'er i flere provinser, især ved samarbejde med nationale og internationale udviklingsagenturer, idet der arrangeres aktiviteter for at bevidstgøre offentligheden om håndskydevåben i disse udviklingsagenturers målområder. Projektlederen kan ligeledes, om nødvendigt, men kun i begrænset omfang, støtte en kapacitetsudvikling af Den Nationale Kommission til Våbenforvaltning og -reform samt uddannelsesprojekter om den nye lov, når den træder i kraft.

2. Projektlederen fortsætter med støtte fra eksperter på området med at bistå og fremme den cambodjanske regerings program for større og mindre offentlige ceremonier, hvor indsamlede våben og eventuelt overskudsvåben fra hæren eller politi- og sikkerhedsstyrkerne (navnlig i forbindelse med alle demobiliseringsprogrammer) destrueres. Projektlederen bistår endvidere fortsat regeringen med at eftersøge og destruere våben, der er efterladt i skjulte våbendepoter under og ved afslutningen af den væbnede konflikt.

3. Projektlederen yder økonomisk støtte til aktiviteter, der gennemføres af ikke-statslige organisationer i Cambodja, navnlig gennem sammenslutningen Den Fælles Arbejdsgruppe vedrørende Våbenreduktion i Cambodja, som f.eks. bevidstgørelse, informationsudveksling samt uddannelses- og erhvervsuddannelsesprogrammer vedrørende håndskydevåben og lette våben. Disse aktiviteter kan foregå i områder i Cambodja, der i fællesskab udvælges af projektlederen og de pågældende organisationer. Der lægges her særlig vægt på at styrke koordinering og budgetmæssigt samarbejde mellem organisationerne, for så vidt deres indsats vedrører EU-ASAC-mandatet.

4. Projektlederen drager omsorg for, at der fastlægges hensigtsmæssige procedurer for en reel opfølgning og evaluering af aktiviteterne og søger med henblik herpå at opnå den cambodjanske regerings, politiets og sikkerhedsstyrkernes fulde samarbejde.

5. Projektlederen tilskynder andre bidragydere til og bistår dem med at lægge vægt bag tiltag til reduktion af og kontrol med håndskydevåben og lette våben og stiller sig, inden for grænserne af det nuværende mandat, velvilligt til at iværksætte sådanne projekter sammen med andre bidragydere, hvis det er relevant. Under hensyn til Den Europæiske Unions foregangsrolle på dette område sørger projektlederen for at være drivkraften i de internationale bestræbelser og bidrager i påkommende tilfælde til forvaltningen af projekter, der støttes af andre bidragydere.

Projektlederen udarbejder planer for en eventuel omstrukturering af EU's støtte til reduktion af og kontrol med håndskydevåben og lette våben i Cambodja for navnlig at åbne mulighed for, at arbejdet med registrering, forvaltning og sikring af våbenlagre kan fortsættes for De Kongelige Cambodjanske Væbnede Styrker, hvis andre aktiviteter afsluttes i 2004.